 Lagos police: Wọn ti gbaṣẹ lọwọ ọlọpàá ọmùtí Fidio ṣafihan Inspẹkitọ Kadima Useni níbi to ti mu óti yo Atẹjade kan lati ọwọ agbẹnusọ ile-iṣẹ ọlọpaa Ipinlẹ Eko Chike Oti ni Ọjọru ṣalaye wipe ibudo Force Squadron 22 ni Ikeja ni Useni ti n ṣiṣẹ. O ni nigba ti wọn fi ọrọ wa ọlọpaa naa lẹnu wo, o jẹwọ wipe ootọ ni pe oun lo wa ninu fidio naa, ni wọn ba ṣe idajọ ranpẹ ti awọn ọlọpaa fun un, ti wọn si gba aṣọ lọrun rẹ. Àwọn ìròyìn mìíràn tí ẹ lé nífẹẹ sí: Àjọ Ọlọpàa Naijiria: A ó fi òsìsẹ SARS tó se isẹ ibi náà jófin Ẹwẹ, ọga ọlọpaa ni Ipinlẹ Eko, Imohimi Edgal ti paṣẹ pe ki wọn ti gbogbo ile ọti to wa ni agbegbe ibudo ọlọpaa to wa ni Ikeja pa. O si tun kilọ fun awọn ọlọpaa pe wọn yoo wọ gau ti wọn ba n mu ọti lẹnu iṣẹ. : Ọlọpaa kan Kadima Useni to di olokiki nigba ti fidio ṣe afihan rẹ nibi to ti mu ọti yo ni agbegbe Akowonjọ, Dopemu ni ilu Eko ni ọga agba ọlọpaa Ibrahim Idris ti paṣẹ pe ki wọn gba iṣẹ lọwọ rẹ. 